NaiveNeuron/SloPal huggingface dataset:
Hrušovský, Pavol, podpredseda NR SR (2011-09-13):
Páni poslanci, hlasujeme o návrhu prerokovať zákon vo výboroch, určiť gestorský výbor a lehoty, v ktorých majú výbory, ktorým zákon pridelíme, prerokovať. (Hlasovanie.) 146 prítomných, 86 za návrh, 60 sa zdržalo. Návrh sme schválili. Poprosím teraz pani poslankyňu Dubovcovú, aby z poverenia výboru ústavnoprávneho predložila Národnej rade návrhy hlasovaní o vládnom návrhu zákona, ktorým sa mení a dopĺňa zákon o poskytovaní právnej pomoci osobám v materiálnej núdzi, ktorý prerokovávame ako tlač 392 v druhom čítaní. Nech sa páči, pani poslankyňa. [Hlasovanie o vládnom návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony , tlač 392.]
Grendel, Gábor, podpredseda NR SR (2021-01-13):
Vážené panie poslankyne, vážení páni poslanci, skôr ako dám hlasovať o uznášaniaschopnosti Národnej rady, by som si len dovolil zo zákona o rokovacom poriadku zacitovať, aký by bol ďalší postup. Hovorí o tom § 23 ods. 5 rokovacieho poriadku: „Ak do tridsiatich minút po určenom začiatku schôdze národnej rady nie je prítomná nadpolovičná väčšina všetkých poslancov, predsedajúci môže začiatok schôdze národnej rady odložiť na ďalší rokovací deň. Musí tak urobiť, ak ani do jednej hodiny po oznámenom začiatku schôdze nie je prítomná nadpolovičná väčšina všetkých poslancov.“ Prosím, prezentujme sa. (Prezentácia.) Prítomných 83 poslancov. Konštatujem, že Národná rada je uznášaniaschopná. Na 22. schôdzi Národnej rady budú overovateľkami poslankyne Petra Hajšelová a pani poslankyňa Magdaléna Sulanová. Na dnešnom rokovacom dni o ospravedlnenie požiadali páni poslanci Baláž, Baška, Blaha, Blanár, Blcháč, Faič, Ferenčák, Fico, Galis, Habánik, Jarjabek, Kamenický, Kéry, Kondrót, Kubánek, Kuffa Filip, Štefan Kuffa, páni poslanci Mazurek, Muňko, Nemky, pani poslankyňa Pčolinská, páni poslanci Pčolinský, Petrák, pani poslankyňa Péter, pani poslankyňa Pleštinská, páni poslanci Puci, Richter, Saloň, Stredák, Susko, pani poslankyňa Šebová, páni poslanci Šuca, Šutaj Eštok, Takáč, Taraba, Urban, Valocký, pani poslankyňa Vaľová, páni poslanci Vážny, Záhorčák a Zajačik. Program schôdze je navrhnutý tak, ako ste ho dostali v pozvánke, jedná sa o návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s druhou vlnou pandémie ochorenia COVID-19, tlač 401, a vládny návrh zákona pod tlačou 402. Navrhujem, aby sme po prerokovaní návrhu vlády na skrátené legislatívne konanie o ňom následne hlasovali. Ak Národná rada rozhodne o skrátenom legislatívnom konaní, navrhujem, aby sme bezprostredne pristúpili k prvému čítaniu a po jeho prerokovaní by sme hlasovali. Súhlas s takýmto postupom vyslovíme schválením programu ako celku, pokiaľ nikto nepredloží iný návrh. A keďže som písomne žiaden iný návrh neobdržal, no, pán podpredseda Šeliga.
Blanár, Juraj, podpredseda NR SR (2021-07-01):
Pán poslanec Marek Šefčík, máte faktickú poznámku.
Blanár, Juraj, podpredseda NR SR (2023-02-16):
Prezentujete sa a hlasujte. (Hlasovanie.) Prítomných 132 poslancov, za 46, proti 38, zdržali sa 46, nehlasovali 2. Konštatujem, že tento návrh zákona neprešiel a nebudeme pokračovať v rokovaní ďalej. Ďakujem, pán spravodajca. Nasleduje hlasovanie o návrhu skupiny poslancov na prijatie uznesenia k stupňujúcej sa agresii Ruskej federácii na Ukrajine. Je to tlač 1417. Poprosím teraz pána spravodajcu z výboru pre obranu a bezpečnosť pána poslanca Jána Benčíka, aby hlasovanie uviedol, nech sa páči. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k stupňujúcej sa agresii Ruskej federácie na Ukrajine , tlač 1417.)
P. Hrušovský, predseda NR SR: (2003-05-21):
(Hlasovanie.) 100 prítomných, 96 za návrh, 3 sa zdržali, 1 nehlasoval. Konštatujem, že návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o zaobchádzaní s chemickými látkami, ktoré možno zneužiť na nezákonnú výrobu omamných látok. Otváram rozpravu v treťom čítaní. Pýtam sa prítomných pánov poslancov, či sa chce niekto prihlásiť do rozpravy v rámci tretieho čítania. Nie je to tak, preto vyhlasujem rozpravu za skončenú. Pristúpime k záverečnému hlasovaniu o návrhu zákona ako o celku s odporúčaním gestorského výboru, pán spoločný spravodajca...
Gyimesi, György, poslanec NR SR (2023-02-07):
Ďakujem za slovo, vážený pán podpredseda. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán podpredseda, otvorte, prosím, rozpravu k návrhu zákona.
Paška, Pavol, predseda NR SR (2013-09-18):
(Povedané súbežne s rečníkom.) Pán poslanec, ako...
Hrnčiar, Andrej, podpredseda NR SR (2017-05-10):
Dávam slovo spoločnému spravodajcovi z výboru pre verejnú správu a regionálny rozvoj poslancovi Dušanovi Bublavému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Marosz, Ján, poslanec NR SR (2019-05-15):
Ďakujem za slovo. Prosím, pán podpredseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Zemanová, Anna, poslankyňa NR SR (2020-11-25):
Ja som veľmi rada, že na pôde Národnej rady sa čoraz častejšie otvára téma životného prostredia a veľmi vítam, že pani ombudsmanka sa venuje tejto problematike envirozáťaží. My osobne sme spolu rozprávali aj o problematike znečistenia a záchrany Žitného ostrova, ktorý je ohrozený taktiež starými environmentálnymi záťažami. Tu treba povedať, že nie je to len problematika samotného toho zdroja, ktorý je častokrát identifikovateľný, ak je známy, ale potom oveľa horšie a ťažšie riešiteľný je ten tichý zabijak, ktorý sa plíži podzemím a prúdením podzemných vôd sa šíri pod nehnuteľnosti ľudí do prírody. Čo je horšie aj do ochranných pásiem, ale aj priamo do zdrojov, do vodárenských zdrojov pitnej vody. A tuná čas hrá naozaj proti nám a keď nebudeme konať, tak pre budúcnosť nám vznikajú obrovské škody nielen na životnom prostredí, ale treba si uvedomiť aj na zdraví ľudí. Množstvo práve takýchto toxických mrakov, ktoré sa nenápadne, neviditeľne, preto je to o to ťažšie, že ich nevidíme, šíria, a ľudia konzumujú, požívajú napríklad takúto pitnú vodu, ktorú keď na pohľad sa zdá dobrá, ale keď sa jej napijú, tak povedia, áno, tak trošku tak štipká ako taký minerál, ale pritom to štipkanie je nejaký toxický koktail, tak to je naozaj riziko pre spoločnosť a ja pevne verím, že v tých najbližších, nechcem byť veľmi optimistická, že týždňoch, ale mesiacoch aj vláda príjme takýto zásadný postoj, že princíp prevencie obozretnosti, ale aj zásadných riešení pre záchranu konkrétne aj toho Žitného ostrova a nevídaných zásob pitnej vody, že to bude naša priorita aj vďaka takýmto témam.
Šeliga, Juraj, podpredseda NR SR (2020-09-02):
Ďakujem. S reakciou na faktické poznámky pán poslanec Mizík. Nech sa páči.
P. Muránsky, poslanec: (2003-06-19):
Z. Martináková, podpredsedníčka NR SR: ... a budeme hlasovať o tomto návrhu podľa § 85 rokovacieho poriadku. (Hlasovanie.) Prítomných je 120 poslancov, za 114, zdržali sa 4, nehlasovali 2. Konštatujem, že sme schválili prerokúvanie tohto zákona v opakovanom druhom čítaní. Otváram rozpravu v opakovanom druhom čítaní k tomuto návrhu zákona. Do rozpravy sa prihlásil pán Muránsky ako spravodajca, dávam mu slovo, nech sa páči.
Glváč, Martin, podpredseda NR SR (2019-02-18):
Ďakujem. Päť faktických poznámok. Končím možnosť prihlásiť sa. Pán poslanec Mazurek, ako prvý.
Bittó Cigániková, Jana, poslankyňa NR SR (2021-03-18):
Pán predsedajúci, v rozprave k návrhu zákona nevystúpil žiaden poslanec. Môžeme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch 1 až 12 spoločne s návrhom gestorského výboru schváliť.
B. Bugár, podpredseda NR SR: (2006-02-02):
J. Drgonec, poslanec: Ďakujem pekne. Dve poznámky. Po prvé, celé toto volebné obdobie hovoríme o odmeňovaní niektorých ústavných činiteľov, keď sa objavil blokový návrh, tak sme povedali, takto to neriešme, riešme to individuálne. Teraz, keď je na stole návrh, rieši vec individuálne vo vzťahu k jednej funkcii, zase replika, riešme to balíkom vo vzťahu ku všetkým. Všetky formy finančného vyjadrenia toho, čo dostáva ústavný činiteľ, sú aj vyjadrením, odzrkadlením jeho spoločenskej vážnosti a uznania, ktoré sa venuje tej-ktorej funkcii. Je absolútne neprimeraná disproporcia medzi súčasným postavením generálneho prokurátora a medzi postavením mnohých iných, ktorých finančné postavenie nie je dané zákonom, ale internými normatívnymi pokynmi. Na dôvažok, keby sme si urobili dôslednú kontrolu toho, čo sa platí za vcelku smiešne verejné funkcie a za ich smiešne vykonávanie, boli by sme šokovaní, aký je nepomer medzi príjmami osôb, ktoré predstierajú, že vykonávajú činnosti prospešné právnemu štátu, a tými, ktorí stoja na čele, ktorí sú svojím spôsobom osobným garantom toho, že istý úrad, ktorý je ústavou zriadený, sa bude vykonávať v súlade s predstavami a potrebami právneho štátu.
Sulík, Richard, predseda NR SR (2011-03-25):
Máte čas úplne od nuly, pozrite.
Grendel, Gábor, podpredseda NR SR (2020-04-22):
Pán poslanec Mizík.
Vaľová, Jana, poslankyňa NR SR (2022-04-28):
Ďakujem veľmi pekne. Pán kolega Kéry, ja tiež podobne ako môj kolega Richter poviem, že na začiatku si spomenul sociálnu situáciu Slovákov. Určite tí mnohí ľudia, ktorí prišli pred parlament, prišli podporiť Roberta Fica. Ja som s mnohými rozprávala a oni spomínali, že za čias Roberta Fica sa mali lepšie, určite ekonomicky. Stretla som pani, ktorá tvrdí, že žije zo 110 eur mesačne, nemá z čoho platiť účty a táto vláda sa absolútne, ale že absolútne nezaujíma o tom, o tom, čo tu bude. A ešte ich aj pobúrilo to, keď sa v parlamente rozprávalo alebo keď rozpráva predseda Heger, že nevadí, vypneme ruský plyn, však to vydržíme. Tak tá pani povedala, odkážte im všetkým, prosím vás, oni to vydržia z tých päťtisícových platov, ale my to nevydržíme. Vrátim sa k tej trestnoprávnej časti, ktorú si spomínal, a spomínal si už dáv... tuná citovaného pána Burdu, ktorý vlastne navrhol pána Lipšica do funkcie. A ten sa napríklad vyjadril o Kaliňákovi takto, spomeniem aj Roberta Kaliňáka, ktorý sedí teraz vo väzbe: „Kaliňáka zadržali kvôli kolúznym dôvodom. Koho by mohol ovplyvňovať, ak sa rovnako dlhodobo verejne vyjadruje, nejakých pre verejnosť neznámych svedkov?“ pýta sa redaktorka Pravdy. Pán Burda odpovedá: „Vzhľadom na celkový charakter skutku, resp. skutkov, ktoré sa v tomto prípade kladú za vinu, ako aj vzhľadom na celkovú politickú klímu a verejný drobnohľad som presvedčený, že ak by aj bolo toto obvinenie v určitej časti vyhotovené ako dôvodné, čo podľa toho, čo uvádza vyššie, čiastočne by mohlo byť, dôvod na väzbu v tomto prípade nie je. Pripomínam, že väzba nie je trest, ale zaisťovací inštitút a je chyba, ak sa používa ako prostriedok na donútenie k dráhe kajúcnika.“ Toľko pán dekan.
B. Bugár, podpredseda NR SR: (2004-11-30):
Nech sa páči, máte slovo.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 145, za 130, zdržalo sa 14, 1 nehlasoval. Návrh bol schválený. Prosím pána poslanca Drobného, aby uviedol hlasovanie v prvom čítaní o návrhu skupiny poslancov na vydanie zákona, ktorým sa dopĺňa zákon č. 377/1990 Zb. o hlavnom meste Slovenskej republiky Bratislave (tlač 1168). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a ktorým sa dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov , tlač 1168.)
P. Hrušovský, predseda NR SR: (2005-05-20):
Ak je dobrý ten návrh, aj vám ho podpíšem, keď vám chýbajú podpisy.
Grendel, Gábor, podpredseda NR SR (2021-09-21):
S faktickou poznámkou ešte, pán poslanec Tomáš Lehotský.
Bublavý, Dušan, poslanec NR SR (2015-12-04):
Pán kolega Lojzo, vyjadruješ sa k určitým veciam, ktorým ani nerozumieš, a urážaš nášho premiéra, lebo ťa trápia tie preferencie, ktorá má strana SMER. A to ti hlavne vadí. Tak si kopneš, kedy môžeš do strany SMER, kopneš si do vládnych poslancov, ale nepriznáš tú pravdu. Spočítaj si teraz, prosím ťa, koľko je tu opozičných? Koľko je ich tu? Sú tu piati? To nepovieš. Ale povieš len, že zo strany SMER vládni poslanci nie sú tu. Takže daj si ruku na srdce a naozaj povedz pravdu celú. A to, že sa dohodlo, že sa bude hlasovať v utorok, to si schválili všetci poslanci, aj opoziční, aj vládni. Ale pozri teraz, keď naši poslanci počuli, ako kritizuješ – koľko nás je tu? A ja ti garantujem, že do 10 minút by nás tu bolo možno kompletka. (Reakcie z pléna.) Takže my, my sme tu, Lojzko, aby si vedel. A ešte dobre, že si nepovedal tak, ako pani kolegyňa Vášáryová, ktorá kritizuje, ako tu nikto nie je pri prerokovaní zákona. Ona, ktorá ak tu bola za tie štyri roky 10 % toho času, tak to som povedal veľa.
Danko Andrej, predseda NR SR (2019-10-22):
Prerušujem rokovanie. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona je pod tlačou 1725. Návrh na jeho pridelenie na prerokovanie výborom je v rozhodnutí č. 1826. Dávam slovo poslankyni Kuciaňovej, aby za skupinu poslancov návrh zákona uviedla.
Danko, Andrej, podpredseda NR SR (2024-09-20):
Držte sa, prosím, správy prokurátora.
Laššáková, Jana, podpredsedníčka NR SR (2013-03-27):
Príjemné dobré ráno. Vážené panie poslankyne, páni poslanci, otváram desiaty rokovací deň 16. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý, Dušan Galis, Ján Hudacký, Igor Choma, Jozef Ježík, Daniel Lipšic, Juraj Miškov, József Nagy, Jana Vaľová, Anna Vitteková. Pristúpime k prvému čítaniu o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov . Návrh zákona má tlač 427. Návrh na jeho pridelenie na prerokovanie výborom je v rozhodnutí č. 408. Teraz dávam slovo poslancovi Alojzovi Hlinovi, aby návrh zákona uviedol. Nech sa páči, pán poslanec, máte slovo.
Laurenčík, Milan, podpredseda NR SR (2020-09-29):
Prosím, kľud.
Paška, Pavol, predseda NR SR (2012-09-21):
Hlasujeme. (Hlasovanie.) 141 prítomných, všetci boli za. Pridelili sme návrh do výborov a určili lehoty na prerokovanie. Ďakujem pekne. Dámy a páni, vyhlasujem krátku prestávku do 11,20 hodiny. Budeme pokračovať v prerušenej rozprave. A poprosím členov grémia, aby sme sa zišli teraz ihneď. Ďakujem. (Prestávka.) (Po prestávke.)
Krajčí, Marek, poslanec NR SR (2017-12-01):
Ďakujem pekne. Slovensko patrí v rámci krajín Európskej únie medzi krajiny s najvyššími regionálnymi rozdielmi. Súčasne narýchlo podané pozmeňujúce návrhy o odvodovej odpočítateľnej položke a doplnkových ordinačných hodinách veľmi úspešne tieto regionálne rozdiely ešte viac prehĺbia. Medzi zamestnancami, zamestnávateľmi a teraz dokonca aj medzi lekármi, tí budú utekať z ekonomicky slabších regiónov do ekonomicky silnejších, aby mohli svoje nedostatočné limity od poisťovní kompenzovať na priamych platbách od pacientov. Mám pocit, že na toto sa akosi pozabudlo. Však toto je priamo v rozpore so sľubmi pána premiéra. Doteraz ľudia z týchto regiónov chodili iba za prácou, teraz začnú chodiť aj za lekármi. Narýchlo pripravené bez možnosti diskusií. Otvorili ste Pandorinu skrinku, kedy bezplatné zdravotníctvo začína byť spoplatňované a ja sa obávam, že toto vôbec, ale vôbec nedopadne dobre. Ďakujem.
Martvoň, Anton, poslanec NR SR (2014-03-20):
Ďakujem pekne. Vážená pani poslankyňa, no v podstate ja to vaše vystúpenie vnímam. Spočiatku sa mi zdalo, že bude odborné, lebo počúval som ho vonku, potom som zistil, že ste prešli čisto iba do politickej roviny. Tak ja sa iba chcem spýtať, tak buď teda vítate a chcete, aby sa robili zmeny v justícii, to, čo ste aj mnohokrát spomínali na výbore, a zvolávali ste kvôli tomu aj mimoriadne schôdze, alebo nie? Teraz je tu šanca. Tak, samozrejme, my sme aj povedali aj pri tom našom poslaneckom návrhu zákona, že to je betaverzia, ktorá v rámci druhého čítania sa môže vylepšovať, aby spoločne sme docielili, že teda bude efektívna tá novela, a teda môžu nastať pozitívne zmeny v justícii. Tak buď sa teda chcete k tomu postaviť konštruktívne a naozaj myslíte vážne, že chcete zmeny v justícii, aby sa to teda polepšilo, alebo idete robiť na tom politiku, lebo ja mám taký pocit, že v určitom momente aj za vášho ministrovania ste sa snažili robiť zmeny, len potom ste prišli do politiky a do osobného konfliktu s Harabinom, čo už bolo na úkor zmien ako takých. Zároveň ešte chcem sa pozastaviť nad jedným vaším odborným argumentom. Vy ste sa pýtali, že prečo by mal byť predseda Súdnej rady ústavným činiteľom. No preto by ním mal byť, lebo Súdna rada je ako orgán zakotvená v ústave, je teda ústavným orgánom a zároveň aj funkcia predsedu Súdnej rady je zakotvená a je kreovaná z ústavy. Čiže z toho dôvodu by mal mať postavenie ústavného činiteľa. To je toľko ešte k tomuto. Ďakujem pekne.
Figeľ, Ján, podpredseda NR SR (2013-03-26):
S ďalšou faktickou Alojz Hlina.
Szőllős, Ján, poslanec NR SR (2022-11-29):
(Povedané so smiechom.) Dobre. Môže byť ako futbalisti, že dajú len meno.
J. Laššáková, poslankyňa: (2005-10-27):
Ja som bola veľmi prekvapená, keď sme zistili, že sa v Malackách vytvorilo pracovisko alebo pobočka Okresného súdu. Nikde v zákone, ktorý sme schválili, č. 371/2004 Z. z. nie je daná ministerstvu taká možnosť, aby vytváralo pobočky alebo pracoviská súdu. A to vlastne je dôkazom toho, že tie súdy, kde boli zriadené pracoviská, nemali byť vôbec zrušené. Takže podporujem, ja osobne, tento návrh, ktorý dali poslanci Národnej rady. Ďakujem pekne.
Pellegrini, Peter, podpredseda NR SR (2020-04-29):
Ďakujem pekne. Pán poslanec Dostál.
B. Bugár, podpredseda NR SR: (2004-01-22):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Romanovi Vavríkovi. Pán poslanec, nech sa páči, máte slovo. R. Vavrík, poslanec: Vážený pán podpredseda Národnej rady, vážený pán minister obrany, ctené kolegyne, kolegovia, výbor pre obranu a bezpečnosť ma poveril podať vám informáciu o predmetnom návrhu zákona v prvom čítaní. Dovoľte mi, aby som konštatoval, že uvedený návrh spĺňa z formálnoprávnej stránky všetky náležitosti, ktoré sú uvedené v zákone o rokovacom poriadku, mám na mysli § 67 a 68. Záverom mi dovoľte, aby som ako spravodajca využil oprávnenia, ktoré mi prináležia z § 73 zákona o rokovacom poriadku, a odporučil vám, aby sme sa uzniesli v zmysle § 73 ods. 3 písm. c) zákona o rokovacom poriadku na tom, že po rozprave odporúčam, aby uvedený návrh zákona bol prerokovaný v druhom čítaní. Taktiež mi dovoľte povedať, že v súlade s rozhodnutím predsedu Národnej rady odporúčam, aby v druhom čítaní predmetný návrh zákona prerokovali tieto výbory: ústavnoprávny výbor, výbor pre verejnú správu a napokon výbor pre obranu a bezpečnosť, ktorý by bol zároveň výborom gestorským. Odporúčam tiež, aby výbory predmetný návrh zákona prerokovali v druhom čítaní do 30 dní od prípadného schválenia uznesenia, ktoré som navrhol, a aby gestorský výbor tento návrh zákona prerokoval v lehote do 31 dní. Pán podpredseda, to je všetko z informácie spravodajcu, poprosím vás, aby ste otvorili rozpravu.
Kotleba, Marian, poslanec NR SR (2017-06-16):
Milan, myslím si, že si to povedal veľmi dobre a že ľudia, ktorí chcú, teda si ťa nájdu alebo vypočujú, tak pochopia, aký je stav v spoločnosti, a pochopia aj to, že aký je náš zámer s tým zjednodušením referenda. Ale napriek tomu si myslím aj to, že sa zas nájde nejaký extrémista, úchyl, americký agent, prípadne niekto z kancelárie prezidenta, to je možno to isté, kto označí to, že aj zjednodušenie podmienok na referendum je fašistická iniciatíva. Takže nemaj veľké nádeje, nemaj veľké nádeje, ale ako vystúpenie, myslím, celkom dobré.
P. Paška, predseda NR SR: (2007-01-31):
Teraz, vážené páni poslankyne, páni poslanci, budeme pokračovať v rokovaní 7. schôdze prvým čítaním o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 182). Pozerám sa, či tu máme pána ministra Jureňu. Poprosím pána ministra Jureňu, ktorý má predložiť za vládu uvedený návrh, aby sa dostavil do rokovacej sály. Zároveň pozerám, áno, pán spravodajca, pán Zsolt Simon, je tu. Požiadam vás ešte o chvíľočku, ja som tu pána ministra videl, predtým, ako sme... Ešte raz požiadam pán ministra poľnohospodárstva, pána Jureňu, keby mohol prísť – a, už je tu, výborne. Pán minister, chcem vás požiadať, aby ste uviedli vládny návrh zákona, je to tlač 182. Rozhodnutie o pridelení výborom je tlač 183. Nech sa páči, pán minister. (Ruch v sále.) Dámy a páni, poprosím o trošku pokoja v rokovacej sále.
Burian, Jozef, poslanec NR SR (2017-10-19):
Pán predsedajúci, dajte hlasovať o treťom pozmeňujúcom návrhu pani poslankyni Ďuriš Nicholsonovej.
Blaha, Ľuboš, podpredseda NR SR (2024-01-24):
Pán poslanec Martin Dubéci má procedurálny návrh, ale počkáme ešte, kým prejdú ostatné faktické poznámky, takže najskôr pán poslanec Dávid Dej.
Kollár, Boris, predseda NR SR (2020-04-07):
Poprosím podpredsedu vlády a ministra financií Slovenskej republiky pána Eduarda Hegera, aby návrh vlády odôvodnil.
Majorová Garstková, Jana, poslankyňa NR SR (2023-03-17):
Karol, ja sa ti chcem ešte raz srdečne poďakovať za tento predložený návrh zákona. Viem, že si dlho za to bojoval a mnohí z nás sa k tebe radi pridali, aj ja ako spolupredkladateľka tohto návrhu zákona. Spomínal si tu aj projekt Tréneri v škole, napríklad v Kežmarku funguje na dvoch základných školách. Aj moja dcéra sa zúčastňuje práve takýchto hodín a je úplne nadšená, lebo vlastne tie deti sa tam bavia, hýbu sa, usmievajú sa, tešia sa. Stále príde zo školy, tak mi povie, ako ich, čo mali nové a čo ich zase tréner Adam nové naučil, takže tento projekt je veľmi úspešný a ja verím, že bude pokračovať. A čo sa týka pohybu samotného, veď to je radosť. Ja skutočne nerozumiem tomu, ako niektorí ľudia tuná sa snažia stále nájsť nejaké dôvody, ako to nie je možné realizovať. Ja keď si spomeniem, tak my, keď sme boli prváci, tak nás bolo v triede 32, 34, boli sme štyri triedy. Teraz sú deti po 20, 21, sú tri triedy, čiže aj ten počet žiakov napríklad v škole, kde ja som chodila, podstatne klesol, ale telocvične nepribudli a my sme to zvládli. Za našej éry sa to zvládlo, hýbali sme sa, chodili sme nielen do telocvične, ale aj vonku sa dá predsa cvičiť, hýbať sa. Vonku sa dá behať, športovať, dá sa ísť na prechádzky v rámci pohybu. Ja absolútne nevidím problém v tomto a verím, že nám to aj kolegovia z opozície, podľa toho, ako sa vyjadrovali, podporia a do budúcna tento projekt bude úspešný a možno práve aj vďaka tomu tu budeme mať nových nádejných športovcov, ktorí nás raz budú reprezentovať. Ďakujem pekne za slovo.
Podmanický, Ján, poslanec NR SR (2014-10-30):
Ďakujem za slovo. Pán poslanec, v podstate už opakovane zaznievajú dookola tie isté argumenty, takže už sa skôr točíme dokola a nezaznieva nič nové, a preto som ani nechcel reagovať, ale dve poznámky vám poviem. Nadviažem na pani poslankyňu Nicholsonovú, ktorá povedala vo svojej faktickej poznámke, že treba rozlišovať príspevok na absolventskú prax a dotáciu na pracovné miesto. Áno, treba rozlišovať tieto dva inštitúty. Keď ste boli vy minister a dávali sa príspevky na absolventskú prax exekútorom, tak je tam ten rozdiel, že ten príspevok nič toho zamestnávateľa nestojí. Jednoducho ten zamestnávateľ dostane príspevok, pol roka sú u neho praktikanti, ktorých v podstate, zjednodušene povedané, platí štát. On tam nemusí dať nič do toho. A naopak, dotácia na pracovné miesto znamená spoluúčasť, finančnú spoluúčasť toho zamestnávateľa. On musí spoludotovať to pracovné miesto a navyše sa zaväzuje udržiavať to pracovné miesto ešte aj po nejakú dobu po tom, čo ten pracovník alebo tá dotácia a poskytovanie dotácie skončilo. A treba povedať, že v tomto prípade projektu, ktorý spustil pán minister Richter, až 80 % tých mladých ľudí, ktorí sa zamestnali touto formou, zostalo v pracovnom pomere aj po skončení toho viazaného obdobia. Takže áno, treba to rozlišovať. A pán poslanec, už nemám čas na tú druhú poznámku, ale mám pocit, že, a to tak zľahčene, že keď ste teraz vystúpili a ešte ste tam pridali takú ďalšiu podmienku toho vášho odstúpenia, že pán minister Richter musí odstúpiť nielen z funkcie ministra, ale aj z funkcie poslanca, to ste prvýkrát nepovedali, teraz ste tú poznámku pridali, ako keby ste sa zľakli, že by ste museli odstupovať.
P. Hrušovský, predseda NR SR: (2005-05-25):
Chcem povedať jednu vec. Ústava Slovenskej republiky umožňuje vláde Slovenskej republiky, aby kedykoľvek okrem povinnosti do 30 dní, keď predstúpi pred Národnú radu, požiadala o vyslovenie dôvery. Ja by som vás poprosil, ak si môžem dovoliť jednu otázku, keby ste mi našli v Ústave Slovenskej republiky, kedy takéto právo patrí inému ako vláde Slovenskej republiky, to znamená aj 30 poslancom Národnej rady Slovenskej republiky, ešte raz, pani profesorka, z Ústavy Slovenskej republiky, z ústavy, nie z rokovacieho poriadku. Ja by som vás poprosil, keby ste mi ju ešte raz prečítali, že ide o právo poslancov. Čl. 80 ods. 2 Ústavy Slovenskej republiky, a ja ho tak interpretujem, hovorí o tom práve spojiť odpoveď člena vlády s hlasovaním o dôvere. Ale toto právo v zmysle iných ustanovení Ústavy Slovenskej republiky má jediný a to je vláda Slovenskej republiky, nie jedna pätina poslancov Národnej rady Slovenskej republiky. Žiaľ, akokoľvek by som chcel považovať váš návrh za ústavný, nie je ústavný a nie je v súlade s Ústavou Slovenskej republiky. Ja viem, že takýto názor má právo vysloviť jedine Ústavný súd, ale v tejto chvíli som to považoval za dôležité tu v tejto snemovni pripomenúť. Ďakujem pekne. (Potlesk.)
Blanár, Juraj, poslanec NR SR (2019-11-26):
Ďakujem pekne, pán predsedajúci. Využijúc pozíciu predsedu mandátového a imunitného výboru, chcem všetkých členov tohoto výboru upozorniť, že máme zajtra rokovanie o 8.15 hod. k záležitosti podania pána Marčeka a Šimkovičovej proti pánovi poslancovi Matovičovi. A chcem využiť aj pána poslanca Matoviča, aby sa zúčastnil, ak sa chce obhajovať, lebo už ho potom nebudem môcť pozvať. Ďakujem pekne. (Prerušenie vystúpenia predsedajúcim.)
Krajkovič, Mikuláš, poslanec NR SR (2019-04-02):
Ďakujem za slovo. Národná rada Slovenskej republiky uznesením č. 1631 zo 7. februára 2019 pridelila návrh poslancov Národnej rady Slovenskej republiky Bélu Bugára a Petra Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov na prerokovanie výborom: ústavnoprávnemu výboru, výboru pre financie a rozpočet a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory, ktorým bol poslanecký návrh zákona pridelený, zaujali k nemu nasledovné stanoviská. Ústavnoprávny výbor uznesením č. 582 z 19. marca 2019 s poslaneckým návrhom zákona súhlasil a odporučil ho Národnej rade schváliť s pripomienkami. Výbor pre financie a rozpočet uznesením č. 392 z 25. marca 2019 s poslaneckým návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 251 z 21. marca 2019 s poslaneckým návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 3 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný návrh poslancov schváliť s pripomienkami. Spoločná správa výborov o prerokovaní predmetného návrhu poslancov vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 260 z 26. marca 2019. V citovanom uznesení výboru poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a 
§ 86 zákona o rokovacom poriadku.
Hlina, Alojz, poslanec NR SR (2013-10-16):
Ďakujem veľmi pekne. Aj ja teraz dokážem, že vidíte, že sa učím. A prejdem takým povzneseným spôsobom tuná reakciu právnického esa. Jednu poznámočku len poviem, že ja skôr tipujem, môžete byť tak akurát autorom rozpisu upratovacích služieb na záchode na právnickej fakulte, prosím vás, ak vás tam niekto niekde pripísal. Vôbec niekedy mám až český výraz pozbívám slov, niekedy čo ešte príde, ako to príde a či možno nás pripravujete na to, čo pán Kvasnička povedal. A verte, že to je možné. Už tomu veľa nechýba. Veľká Lomnica, to je úplne malebné, na jednej strane je golfové ihrisko a na druhej strane je stredovek. Teraz ešte potrebujete rozsiať strach a ono to tam bude. Teraz tie Tatry prevediete, oni to možno oplotia alebo neoplotia. A koniec koncov im tam tí ľudia začnú zvádzať, viete, tam sú Lomnice, že by sa šli pozrieť, keď tam budú mať tých Rusov s tým Dom Pérignonom. No to viete, to môže prísť aj proste ďalší zákon, to sem zase donesie kolega Kaliňák, o výskyte nepovolaných osôb, hej, že proste v štvrtom a piatom ochrannom pásme nebudú môcť byť občania s trvalým pobytom ja neviem vo Vysokých Tatrách. A tu oni to obhája, odôvodnia bezpečnosťou alebo niečo si vymyslia, kolega Martvoň to odôvodní. Viete, to bude znova malebné. A potom môže to vygradovať tak, že budú páliť, viete, ale tam, myslím, ešte voľajaký taký strelec ten Castro bol, hej, že trafil, ale tú sú šuflikanti, oni si zoberú tú, ako sa to volá, viete, húfnicu, budú páliť z nej, aby trafili, aby nechybovali.
Pellegrini, Peter, predseda NR SR (2015-09-16):
Pán poslanec Simon.
Pellegrini Peter, podpredseda NR SR (2020-03-25):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 138 poslancov, za 91, proti 43, zdržali sa 4. Konštatujem, že sme schválili vládny návrh zákona o niektorých mimoriadnych opatreniach v súvislosti so šírením choroby COVID-19 a v justícii. Vážené panie poslankyne, vážení páni poslanci, pred tým, ako pristúpime k rokovaniu o skrátenom legislatívnom návrhu zákona z dielne ministerstva práce, sociálnych vecí a rodiny, vyhlasujem 15 minút prestávku na rokovanie gestorského výboru. Pani predsedníčka, nech sa páči.
Hort, Milan, podpredseda NR SR (2011-09-06):
Pán poslanec Číž, nech sa páči.
R. Zajac, minister zdravotníctva SR: (2003-07-03):
Ide o štandardný právny úkon, keď Slovenská republika, vyplývajúc z jej povinností, ktoré má v Rade Európy, v nutnosti zosúladiť vnútroštátne právne normy s dohovormi Rady Európy a postupne sprístupniť tieto dokumenty, ktoré musíme podpísať. Predložený Európsky dohovor o výmene reagencií na určovanie krvných skupín, protokol a dodatkový protokol k uvedenému Európskemu dohovoru bol prevzatý aj do legislatívy štátov Európskej únie a stal sa súčasťou skleníkových tabuliek a kapitoly č. 25 Colná únia, ktoré sú predmetom rokovania o pristúpení Slovenskej republiky do Európskej únie. Účelom tohto dohovoru je zabezpečiť zmluvným stranám v rámci európskej solidarity v prípade potreby dostatočné množstvo reagencií na určovanie krvných skupín za predpokladu, že poskytujúce zmluvné strany majú dostatočné zásoby pre vlastnú potrebu. Reagencie sa budú poskytovať len za podmienky, že sa nepoužije za účelom zisku a že sa budú používať výlučne na zdravotné účely. Na výmenu týchto reagencií na takomto základe zmluvné strany zabezpečia oslobodenie takejto transakcie od všetkých colných poplatkov. Protokol k tomuto Európskemu dohovoru podrobne definuje požiadavky na kvalitu imunohematologických reagencií ľudského, zvieracieho a rastlinného pôvodu. Jeho súčasťou je aj podrobná technická špecifikácia zabezpečovania prepravy reagencií. Dodatkový protokol k uvedenému Európskemu dohovoru upravuje podmienky pristúpenia k dohovoru pre štáty vtedajšieho Európskeho hospodárskeho spoločenstva a je neoddeliteľnou súčasťou dohovoru. Aj keď sa v oblasti imunohematologickej diagnostiky v priebehu vedeckého vývoja prešlo k výhradnému použitiu monoklonových protilátok, pristúpenie k týmto zmluvným dokumentom je nevyhnutné i z hľadiska integrácie Slovenskej republiky do Európskej únie. Vážená pani podpredsedníčka, panie poslankyne, páni poslanci, dovoľujem si vás požiadať o podporu a schválenie tohto dokumentu. Ďakujem pekne. Z. Martináková, podpredsedníčka NR SR: Ďakujem, pán minister. Prosím určeného spravodajcu z výboru pre zdravotníctvo poslanca Milana Gaľu, aby informoval Národnú radu o výsledku rokovania výboru o tomto návrhu vlády.
Danko, Andrej, predseda NR SR (2019-04-03):
Ďakujem. Pani navrhovateľka bola jediná prihlásená v rámci rozpravy. Tým vyhlasujem všeobecnú rozpravu za skončenú. Chcem sa opýtať, pani navrhovateľka, žiadate si záverečné slovo? Nie. Chce sa vyjadriť pani spravodajkyňa? Nie. Tým prerušujem rokovanie o tomto bode programu. Vyhlasujem prestávku vzhľadom na čas a budeme pokračovať poobede. (Prerušenie rokovania o 12.00 hodine.) (Pokračovanie rokovania o 14.00 hodine.)
Valášek, Tomáš, poslanec NR SR (2023-06-13):
Vďaka, pán predsedajúci. Budem chvíľku slušný, odborný a vecný, aj keď sa to v tejto sále nenosí. Aspoň pre záznam pár postrehov k tomu, čo odznelo od pána poslanca Fica k obrane. Odznelo tu, že je hanbou, že nám vzdušný priestor zabezpečujú spojenci, a naznačil, že za to môže rozhodnutie predošlej vlády poslať migy na Ukrajinu. Tak mu pripomínam, že z 31 spojencov 19 má zabezpečených ochranu vzdušného priestoru s pomocou spojencov, pretože nevlastnia vzdušné sily, prípadne nie v takej sile, aby to vedeli robiť sami. My na rozdiel od nich máme dlhodobý plán, ako si zabezpečiť ochranu vzdušného neba sami, tie F-16 prídu onedlho. A pripomínam, že nebyť rozhodnutia z čias vlády Roberta Fica, rozhodnutia, ktoré prijalo síce SNS, ale schválil ho premiér Robert Fico, odložiť, mimochodom, SMER-om rozbehnutý projekt lízingov švédskych stíhačiek Gripen, už by sme dávno mali nadzvukovú ochranu, nikdy sme nemuseli prijať tú pomoc od spojencov ako preklenujúce opatrenie, opäť, toto je rozhodnutie Roberta Fica za čias koalície s SNS ešte niekedy spred piatich rokov. Odznelo tu, že ako je hanbou, že sme odovzdali úplne nový a... dobre, nie nový, ale fungujúci, odznelo, systém S-300 Ukrajine. Pripomínam, že Robert Fico dobre vie, pretože sám rokoval s ruskými predstaviteľmi v roku 2015, že tento systém sme nemali šancu ďalej modernizovať. Hlavný dodávateľ súčiastok, kľúčových súčiastok pre tento systém bol ruský a bola ruská firma, ktorá aj bola a dodnes je na sankčnom zozname. Ten systém u nás skončil. Bodka. Nemal šancu ďalej fungovať. Nestrieľali sme ním ani nepamätám. Naposledy možno za čias ministra Glváča. To, čo máme namiesto neho, chvalabohu, je momentálne, ak sa nemýlim, jedna batéria, bolo to chvíľku aj viac zo strany NATO. Čiže keď sa pýta pán predseda Fico, čo pre nás urobila Aliancia, pripomínam, že máme lepšiu ochranu z nášho neba, ako sme kedy mali, nie vďaka jeho rozhodnutiam z čias jeho vlády, ale vďaka rozhodnutiam spojencov za čias tej predošlej.
Hrnčiar, Andrej, podpredseda NR SR (2017-09-19):
Ďalej pokračujeme Správou Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-
-technických prostriedkov za I. polrok 2017 . Správa má parlamentnú tlač 643. Teraz dávam slovo predsedovi tohto výboru poslancovi Gáborovi Grendelovi a prosím ho, aby správu uviedol.
Pčolinský, Peter, podpredseda NR SR (2023-05-18):
Hlasujeme o návrhu ako o celku. (Hlasovanie.) Prítomných 143, za 135, proti 0, zdržali sa 4, nehlasovali 4. Konštatujem, že sme schválili návrh novely zákona č. 461/2003 Z. z. o sociálnom poistení. A budeme pokračovať hlasovaním a poprosím teda povereného člena Výboru pre hospodárske záležitosti poslanca Petra Vonsa, aby uviedol hlasovanie v prvom čítaní o návrhu poslanca Svrčeka na vydanie zákona, ktorým sa mení a dopĺňa zákon č. 150/2013 Z. z. o štátnom fonde rozvoja bývania (tlač 1548), bod 100 schváleného programu. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony , tlač 1548.)
Kollár, Boris, predseda NR SR (2020-07-08):
Ďakujem pekne, pokračujeme ďalej. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem, končím možnosť prihlásiť sa ústne, evidujem ôsmich poslancov. Do rozpravy je prihlásená prvá pani poslankyňa Drábiková. Nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Pročko, Jozef, poslanec NR SR (2020-07-10):
Počkám, kým pán Pčolinský sa doháda. (Reakcia z pléna.) Ďakujem. Milé kolegyne, milí kolegovia, ja chcem naozaj len veľmi krátko vystúpiť, pretože tu sú dva faktory, ktoré mňa veľmi ovplyvňujú, a to je prevencia, a teda začnem s tou prevenciou, pretože hazard nevzniká a človek sa nestáva gamblerom len preto, že sa tak narodil, ale ovplyvňuje ho aj výchova a hlavne ho ovplyvňujú možnosti. A ja by som chcel na mojich kolegov aj na vás z opozície naozaj, aby sme prijali aj preventívne opatrenia, ktoré by naozaj, ktoré by naozaj pomohli, aby sa z našich detí nestávali gambleri. A ak ste niekedy boli v reštaurácii a chodíte do rešta... teda prepáčte, zlá otázka, keď ste v reštaurácii a keď vidíte, čo robia tie deti pri tých stoloch, keď im matka dá pred nich tablet, aby sa decko najedlo pri tablete, tak my si vyrábame z našich detí gamblerov. My si z našich detí vyrábame závislých, závislých ľudí a naozaj toto je jedna z ciest, ktorá môže pomôcť tomu, aby sme predišli, aby sme naozaj predišli tomu, aby sa z našich detí nestali ľudia, ktorí budú svoje peniaze a majetky prehrávať v herniach. A druhá vec je veľmi dôležitá. Nesúhlasím s pánom Pčolinským; pán Pčolinský, počúvaj ma! Nesúhlasím s tebou, pretože online hry vieme skontrolovať, ale ak ste niekto niekedy boli v herni, tak, a videli ste, ako sa tam hrá, tak naozaj ja si myslím, že majitelia herní nepriznávajú zisk taký, aký majú. To je absolútny fakt, pretože vy neviete skontrolovať, koľko peňazí tam človek minie. Nedá sa to v tej herni skontrolovať a sú na to veľmi dobré spôsoby. Máme tu majiteľa herne, ktorý to už nerobí, ale určite mi dá za pravdu, že je to na vôbec nie zákone a na tom, ako budete postupovať čestne, ale na tom, že vy môžete obísť ten zákon a v tej herni vás nikto, ale nikto naozaj neskontroluje, keď hráte, čo ja viem, poker, keď hráte ruletu, keď hráte veci. Takže toto sú dve veci, ktoré som chcel povedať k tomuto zákonu. Nebudem zdržiavať. Ďakujem veľmi pekne.
Urban, Miroslav, poslanec NR SR (2021-07-23):
Mne sa nepáči naozaj takéto rozdeľovanie spoločnosti – očkovaní, neočkovaní – a ten, tá formulácia toho návrhu zákona, ktorá je strašne vágna. Spomína sa tam dočasné podmieňovanie vstupu do zariadenia na hromadné podujatia. Čo to je dočasné? Dokedy, odkedy, kde, ktoré prevádzky, čoho sa to týka? To sa potom bude zase upresňovať, či to budú školy, nemocnice alebo nejaké supermarkety? A chýba mi tam, aj kedy ten zákon bude platiť, hej, že podľa akej situácie pandemickej. Je to strašne tak formulované moc všeobecne a potom si to môže naozaj hlavný hygienik hocikedy nariadiť, že to bude teraz takto. Tam treba nejakú odbornú diskusiu k tomu, aby to bolo zrozumiteľné tým ľuďom, jasné, nie tri vety takto formulovať a hneď urobiť nejakých ľudí, ktorí sú neočkovaní, prikázať im, že sa budú pravidelne testovať. Ako často? À dva dni, à týždeň? To sú úplne, nedá sa k tomu ako vyjadriť presne, lebo je to strašne naozaj formulované tak zoširoka. Máte na to kampaň, teraz som čítal, že aj minister Matovič vám odsúhlasil štyri milióny eura, tak, eur. Teraz máme dobrú situáciu. Nevidíme vôbec žiadnu zmenu v nejakom pozitívnom zmysle. Stále rúška, stále obmedzenia, však máme pár sto chorých, dvesto chorých. Akože keď už sa tá situácia zlepší, tak potom treba dať tým ľuďom nejakú nádej, šancu, že to pôjde k lepšiemu. Nie stále strašiť a príkazy a očkovanie. To nestačí len to očkovanie. Tam treba celý ten systém zdravotníctva, sledovanie tých pacientov od praktického lekára a podobne. K tomu treba tak pristupovať zodpovedne, nielen tlačiť ľudí do očkovania. Veď viete, akí sú ľudia. Ja myslím, že keď predkladáte takýto zákon, mali by ste sa radiť aj so psychológmi, ako reagujú na takéto veci.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme. (Hlasovanie.) Prítomných 128 poslancov, za 100, proti 10, zdržalo sa 17 poslancov, 1 nehlasoval. Nech sa páči.
Grendel, Gábor, podpredseda NR SR (2020-11-12):
Poslanec Suja.
Blanár, Juraj, podpredseda NR SR (2022-02-02):
Pán poslanec Patrick Linhart s faktickou poznámkou.
Števulová, Zuzana, poslankyňa NR SR (2024-02-27):
Pán kolega Dostál, k tomu, čo ste hovorili v závere vášho príspevku o konflikte dvoch špecifických špeciálnych ustanovení, čo k tomu dodať, no tak ako bola tá vládna novela šitá horúcou ihlou a veľmi, veľmi neodborne v mnohých častiach, že dokonca aj ich vlastný kandidát do Súdnej rady včera na ústavnoprávnom výbore povedal, že ešte aj on ako expert na trestné právo si myslí, že aj tie premlčacie doby by mali byť čo najnižšie, aj že by mala byť redefinícia znásilnenia na základe absencie súhlasu, aj že by nemal byť používaný nezákonne získaný dôkaz na prospech obvineného v Trestnom zákone, tak, teda v trestnom konaní, tak teraz tu máme ďalší problém, možno príde v druhom čítaní ďalší pozmeňovací návrh, ako to tiež už je tradíciou pri tejto novele Trestného zákona, tak som na to veľmi zvedavá. Ale teda ak by prišiel, tak ja by som už poprosila, že teda, prosím, opravme tie premlčacie doby teda tak, že pri znásilnení nebude vôbec žiadna premlčacia doba a rovnako aj pri sexuálnom zneužívaní dieťaťa, to by bolo naozaj v súlade s modernými trendami a bolo by to skvelé, aby sme to uvítali teda, ak bude potrebný ďalší pozmeňovaní návrh tejto opravy. Vďaka.
B. Bugár, podpredseda NR SR: (2005-10-25):
M. Maxon, poslanec: Môj procedurálny návrh znie. Pán minister, neodpovedali ste mi na otázku číslo jeden.
Sloboda, Vladimír, poslanec NR SR (2019-11-26):
Ďakujem pekne. Keďže sa tu tak veľmi vytvára teda priestor pre prerokovanie rozpočtu, navrhujem v tom prípade preložiť na rokovanie nasledujúcej schôdze body 15 (tlač 1760) a bod 16 (tlač 1761), pretože keď tu tak chceme veľmi vytvárať dostatočný priestor tým, že chceme presúvať všetky prvé čítania na nasledujúcu schôdzu, toto je takisto prvé čítanie, tak navrhujem, aby sme ho tiež preložili. (Potlesk.)
Kadúc, Miroslav, poslanec NR SR (2015-05-20):
Pán predseda, ďakujem veľmi pekne. V rozprave nevystúpil ani jeden poslanec. Dajte, prosím, hlasovať o tom, že návrh zákona prerokujeme v druhom čítaní.
Hrušovský, Pavol, podpredseda NR SR (2011-02-03):
Pán poslanec Poliačik, prosím. Páni poslanci, poprosím vás, naozaj minimálne o kľud v rokovacej sále. Nemusíte počúvať, čo pán poslanec prednáša, ale buďte ticho. Nech sa páči, pán poslanec.
Kvasnička, Marián, poslanec NR SR (2013-09-18):
Ďakujem. Ja by som chcel reagovať len na jeden aspekt, ktorý Jožko Mikloško spomenul. Ja viem, že on netvorí meritum, ale ani jadro tejto problematiky a ani nesúvisí nejak zásadne s návrhom tejto legislatívnej úpravy alebo teda tohto, tohto zákona. Je to oblasť mentálne retardovaných a inak hendikepovaných ľudí. Jeden taký príklad, že je dôležité, aby sme na túto oblasť boli mimoriadne citliví. Môj otec celý život ako detský psychiater, zakladateľ detskej psychiatrie na Slovensku, chodieval do Ústavu mentálne retardovaných pacientov v Adamovských Kochanovciach. Boli tam veľmi ťažké prípady, často až v pásme imbecility a idiocie. Každopádne populácia, o ktorej sa v odbornej literatúre tvrdilo, že je nepoužiteľná na nič, keď otec mal 40 rokov, tak títo podľa literatúry nepoužiteľní, nevzdelávateľní, nevychovateľní jedinci pripravili jednak kultúrny program za pomoci miestneho pána farára a rehoľných sestier Vincentiek, ktoré sa o nich starali, ale tiež zorganizovali športový turnaj. Vyzeralo to možno trošku bizarne, možno trošku surrealisticky vidieť tie deformované telá v zápase s loptou. Ja si myslím, že by sme na toto mali byť mimoriadne citliví a empatickí. Som presvedčený, že aj tento parlament by sa o týchto ťažko hendikepovaných mal veru, a teraz to po týchto dvoch dňoch vidím veľmi výrazne, mal v čom poučiť. Ďakujem, Jožko.
Zmajkovičová, Renáta, podpredsedníčka NR SR (2012-05-11):
Dostanete dve minúty.